Weekender Seating Chart - Weekender Seating View | SeatGeek
Mon TBD The Exclusive The Exclusive at Weekender on 05-20-2013 GAP-jaar - Jou Werk | Solidariteit WêreldJou Werk | Solidariteit Wêreld
Hoekom ʼn breukjaar?
Leerders is nie altyd seker wat hulle na matriek wil gaan doen nie. Soms word keuses gemaak om in ʼn sekere rigting in te gaan, net om ʼn jaar later uit te vind dat dit nie eintlik is wat die persoon wil doen nie. In so ʼn geval behoort ʼn breukjaar, of beter bekend onder die Engelse term, ʼn “gap”-jaar, oorweeg te word .
Tydens ʼn breukjaar het ʼn persoon die geleentheid om hom- of haarself beter te leer ken en presies uit te vind watter rigting beste geskik sal wees om in die toekoms te volg. Dit verhoed dat die verkeerde besluite geneem en onnodige universiteitsgelde gemors word.
Deur ʼn breukjaar te neem, leer ʼn mens om op jou eie voete te staan, ingeligte beroepsbesluite te neem, onafhanklik te funksioneer en ook om verantwoordelikheid vir jou eie besluite te neem.
Die moontlikheid om oorsee te gaan werk, is slegs een opsie wat vir ʼn breukjaar oorweeg kan word. Leerders kan egter ook by ʼn breukjaarprogram inskakel. Daar is vele instansies wat jaarprogramme aanbied en fokus op individue wat meer duidelikheid oor hul toekoms wil verkry.
Hierdie instansies stel omvattende programme saam om te verseker dat geen tyd verkwis word nie en dat waardevolle kennis oorgedra word wat die persoon in sy toekoms mag nodig kry. Daar word gefokus op:
ʼn positiewe gesindheid
regte eetgewoontes vir ʼn besige lewe
Wat moet in gedagte gehou word indien ʼn breukjaar oorweeg word?
Dit is belangrik om die nadele van so breukjaar ook in ag te neem sodat ʼn ingeligte besluit geneem kan word.
ʼn Jaar sonder akademie kan die volgende tot gevolg hê:
Die persoon kan die momentum en motivering om weer te begin studeer, verloor.
Na ʼn jaar kan die persoon sukkel om belangrike kennis en begrippe te onthou wat tydens skool geleer is en wat weer gebruik moet word in die studierigting wat die persoon gekies het.
Die gevaar bestaan dat die persoon glad nie weer sal wil gaan studeer nie.
Indien dit nie goed beplan word nie, kan so breukjaar finansieel uitdagend wees.
Dit is belangrik om deeglike kennis in te win oor die aard van die breukjaar wat gevolg gaan word. Die persoon moet seker maak dat hy of sy weet wat hulle in so ʼn jaar wil doen en bereik, anders kan dit op ʼn duur en onproduktiewe jaar uitloop.
Waar kan jy by ʼn breukjaarprogram inskakel?
ʼn Volledige jaarkursus:
Equilibria School of Life – www.equilibriaschool.co.za
Toer gedurende ʼn breukjaar:
Thinking Beyond Borders – www.thinkingbeyondborders.org
Extreme Gap Year – www.xtremegapyear.co.za
Equilibria School of Life http://www.equilibriaschool.co.za/general_info/european-tour.php
Metamorpho – www.metamorpho.co.za
C-Kruis, nou bekend as 13thFloor – www.13floor.net
Warriors – www.warriors.co.za
ʼn Breukjaar vol doen-goed-projekte:
Gap Year South Africa – gapyearsouthafrica.com
Plan my Gap Year – www.planmygapyear.co.uk/south-africa
Au Pair in America – www.planmygapyear.co.uk/south-africa
Au Pair Options – http://www.aupairoptions.com/aupair.html